**Z Á M E R**

**Bratislavský samosprávny kraj,**

 **Sabinovská 16, 820 05 Bratislava, IČO 36063606**

zverejňuje svoj zámer **zmeny uznesenia Zastupiteľstva Bratislavského samosprávneho kraja č. 477/2022 z 24.06.2022, ktorým bol schválený** **ktorým bol schválený návrh vybudovania Kempusu športu a zdravia Bratislavského samosprávneho kraja v Petržalke, prebytočnosti majetku, predaja a nájmu nehnuteľností v k. ú. Petržalka, ako prípad hodný osobitného zreteľa** v súlade s § 9a ods. 8 písm. e) a ods. 9 písm. c) zákona č. 446/2001 Z.z. o majetku vyšších územných celkov v znení neskorších predpisov,

Uznesenia Zastupiteľstva Bratislavského samosprávneho kraja č. 477/2022 zo dňa 24.06.2022 časť B), a to tak, že pôvodné znenie Uznesenie Zastupiteľstva Bratislavského samosprávneho kraja č. 477/2022 zo dňa 24.06.2022 sa v časti B dopĺňa o nový bod h), ktorý znie nasledovne:

1. Zmluva o spolupráci v zmysle bodu g) bude obsahovať dojednanie zmluvných strán, podľa ktorého v prípade nárastu cien energií (elektrina a zemný plyn) v rozsahu viac ako 20% oproti ich referenčným hodnotám stanovených v tomto uznesení bude BSK hradiť k odplate za užívanie hokejových hál a plaveckého bazéna uvedenej v bode g) tohto uznesenia aj doplatok na krytie navýšenia cien skutočne spotrebovaných energií (elektrina a zemný plyn), a to v prípade ak cena príslušnej komodity – elektriny a/alebo zemného plynu využívanej pri prevádzke stavieb HC SLOVAN využívaných BSK alebo ním určenými subjektami presiahne 1,2 násobok referenčnej hodnoty pre príslušnú komoditu a jej produkt.

Referenčná hodnota pre komoditu - elektrina bude v zmluve o spolupráci podľa bodu g) záväzne stanovená na sumu:

115,- EUR/MWh/spot,

104,- EUR/MWh/mesačný produkt,

122,- EUR/MWh/štvrťročný produkt,

151,- EUR/MWh/ročný produkt.

Referenčná hodnota pre komoditu – zemný plyn bude v zmluve o spolupráci podľa bodu g) záväzne stanovená zmluvnými stranami na sumu:

44,- EUR/MWh/spot,

42,- EUR/MWh/mesačný produkt,

43,- EUR/MWh/štvrťročný produkt,

56,- EUR/MWh/ročný produkt.

V prípade, ak rozdiel medzi referenčnou hodnotou pre danú komoditu a produkt a skutočnou cenou pre danú komoditu a produkt platnou pre vyhodnocované obdobie presiahne 1,2 násobok stanovenej referenčnej hodnoty pre príslušnú komoditu a produkt v zmysle tohto uznesenia, BSK zaplatí doplatok vo výške súčinu skutočne spotrebovanej komodity počas užívania hokejových hál a plaveckého bazéna zo strany BSK alebo ním určených osôb za vyhodnocované obdobie vyjadrenej v megawatthodinách (MWh) a sumy za megawatthodinu (MWh) danej komodity a produktu, ktorá sa určí ako rozdiel medzi 1,2 násobkom referenčnej ceny danej komodity pre daný produkt za megawatthodinu (MWh) podľa tohto uznesenia a skutočnou cenou komodity pre daný produkt za megawatthodinu (MWh) platnej pre vyhodnocované obdobie. Druh komodity, druh produktu a skutočná cena komodity platná pre vyhodnocované obdobie bude určená na základe zmluvy HC Slovan s dodávateľom energií na prevádzkovanie hokejových hál a plaveckého bazéna platnej vo vyhodnocovanom období.

Zmena uznesenia bude predložená na rokovanie Zastupiteľstvu Bratislavského samosprávneho kraja dňa 12.05.2023

**VYVESENÝ**

**na úradnej tabuli Bratislavského samosprávneho kraja**

**a ZVEREJNENÝ**

**na internetovej stránke Bratislavského samosprávneho kraja**

**odo dňa 26.04.2023**